Får ikke penger fra forsikringsselskapet

Får ikke penger til advokathjelp

Mistet øyet etter legesommel - må kjempe for erstatning

SANDNES (VG) Olve Østebø mistet øyet etter at legene overså kreften. Nå kjemper han for erstatning fra staten og forsikringsselskapet.

May Linn Gjerding

Anders Park Framstad



Mona Grivi Norman

Oppdatert 3. juni 2011

Artikkelen er over ni år gammel

Kontakt Arild Myhre, May Linn Gjerding, Mona Grivi Norman og Anders Park Framstad. Vis mer

Akkurat nå jobber tusenvis av nordmenn for å få erstatning etter feilbehandling - Olve er en av dem. Øyehulen gaper mot ham i speilet. Vev og nerver er skåret bort fra hals og nakke. Han kan ikke bevege armene når han går.

Les også: Slakter Norsk Pasientskadeerstatning

Smertene gnager fra innsiden av benene.

Nå er Olve kreftfri, men risikerer tilbakefall. Skadene har gjort ham delvis utfør.

Oversikt: Les mer om saken til Olve og flere hundre andre her

Likevel vil ikke forsikringsselskapet Gjensidige utbetale forsikringspengene 42-åringen mener at han har krav på.

- Det eneste plasteret på såret for meg er noen forsikringspenger og uførepenger for å dekke opp noe av det jeg taper økonomisk på grunn av feilbehandlingen. Men forsikringsselskapet avviser at jeg har krav på det, uavhengig av hva spesialistene sier, sier han til VG Nett.

Les også: Olve har fått hundrevis av støttemeldinger

Olve har yrkesforsikring, livsforsikring og uføreforsikring i selskapet, via arbeidsgiveren.

- Burde visst

Olves forsikring ble tegnet i juli 2008. På dette tidspunktet hadde Olve oppsøkt lege med en kul i ansiktet, samt følelsen av å ha «rusk i øyet». Han ble operert høsten samme år, for det legene mente var en harmløs fettkul.

Kreftdiagnosen ble ikke stilt før året etter, i 2009.

VGTV: Olve gikk over ett år for lenge med kreft i ansiktet

BETALER IKKE: Olve Østebø visste at han hadde helseplager, og har derfor ikke krav på erstatning, mener Gjensidige. Her informasjonssjef Bjarne Aani Rysstad. Foto: KRISTER SØRBØ

Gjensidige mener likevel at Olve burde ha visst at han var syk allerede da forsikringen startet.

- Dette er en svært lei sak, og Gjensidige har aldri ment at Olve Østebø burde vite at han hadde kreft, men vi mener at han har kjent til at noe var galt. Dette har vi ikke kommunisert godt nok til Østebø, noe som vi også har beklaget overfor ham, skriver informasjonssjef Bjarne Aani Rysstad i Gjensidige i en epost til VG

- Denne type forsikringsordning innebærer at dersom man har helseplager før innmelding i arbeidsgivers forsikring, så har man ikke krav på erstatning dersom man blir syk av disse plagene før det har gått to år etter at han kom med i ordningen.

I juni 2010 avslo selskapet å betale ut erstatning. Avgjørelsen er påklaget.

Pasientens innspill avvist

Stavanger Universitetssjukehus har beklaget feildiagnostiseringen og Olves betydelige pasientskade på det sterkeste.

Norsk pasientskadeerstatning (NPE) mener at Olve burde ha fått diagnosen «kreft i tårekjertelen» allerede i 2008 - og at sykdommen trolig ble mer omfattende som følge av forsinkelsen.

Men skaden er bare «gjennomsnitts alvorlig», ifølge NPE, som enda ikke har utbetalt erstatning. De har også avslått Olves søknad om å få dekket advokatbistand, så han må punge ut for dette selv.

- Jeg får kompliserte medisinske skriv som jeg skal kommentere, men ikke har forutsetning til å imøtegå uten hjelp, sier 42-åringen fra Sandnes.

Les også: - Mange pasienter snytes for informasjon!

Olve er sliten av å vente på svar fra Gjensidige og NPE. Han er sliten av å være usikker på om han har noe å leve av.

- Hvor liten makt du har som syk person å stille opp mot disse kjempene? Det er enkelt for dem å avslå og trenere saker som dette. Jeg forstår godt at mange bare godtar og aksepterer fordi de ikke orker mer, sier Olve.

Tett på nett: Les ekspertenes råd

Saken fortsetter under bildet ...

TIDKREVENDE KAMP: Etter omfattende skader og usikker prognose, må Olve gjennom korrespondanse med NPE og Gjensidige. Utafallet avgjør Olves og familiens økonomiske framtid. Foto: Hugo Bergsaker



- Gjør inntrykk

Nå vurderer Norsk pasientskadeerstatning hvorvidt Olve skal få erstatning eller ei. Avdelingsdirektør Anne-Mette Gulaker sier at Olves situasjon gjør inntrykk.

- GJØR INNTRYKK: Avdelingsdirektør Anne-Mette Gulaker i NPE. Foto: Nils Bjåland

- Det er ikke bare feilbehandling og vår saksbehandling som har påvirket Østebøs liv; han har tross alt en alvorlig kreftsykdom som uansett ville ha påvirket livet hans. NPEs oppgave er å finne ut om det har skjedd noen svikt i behandlingen av Østebø som har påført han en skade som gir rett til erstatning, sier Gulaker.

Les også: «Drømmen min er å få løpe igjen»

Hun påpeker at regelverket er strengt for å få dekket utgifter til advokat.

- Dette kan påklages til Pasientskadenemnda, men det har Østebø og hans advokat så langt ikke ønsket.

Publisert: 03.06.11 kl. 18:25 Oppdatert: 03.06.11 kl. 18:37

Les også

Mer om Ødelagt i helsevesenet